|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, fakss 64497730, e-pasts: dome@gulbene.lv, www.gulbene.lv­­­­­­­­­­­­­­­ |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2021.gada 27.maijā** |  **Nr. GND/2021/674** |
|  |  **(protokols Nr.6; 99.p)** |

**Par Gulbenes novada domes 2021.gada 27.maija saistošo noteikumu Nr.12 „Grozījumi Gulbenes novada domes 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam” izdošanu**

Izskatot sagatavotos Gulbenes novada pašvaldības 2021.gada 27.maija saistošos noteikumus Nr.12 “Grozījumi Gulbenes novada pašvaldības 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam””, pamatojoties uz likuma “Par pašvaldībām” 21.panta pirmās daļas 2.punktu, kas nosaka, ka tikai dome var apstiprināt budžetu, budžeta grozījumus un pārskatus par budžeta izpildi, kā arī saimniecisko un gada publisko pārskatu un 46.pantu, kas nosaka, ka pašvaldība patstāvīgi izstrādā un izpilda pašvaldības budžetu, likumu “Par pašvaldību budžetiem” un Finanšu komitejas ieteikumu, atklāti balsojot: ar 12 balsīm "Par" (Andis Caunītis, Andris Vējiņš, Guntis Princovs, Ieva Grīnšteine, Indra Caune, Intars Liepiņš, Lāsma Gabdulļina, Normunds Audzišs, Normunds Mazūrs, Stanislavs Gžibovskis, Valtis Krauklis, Zintis Mezītis), "Pret" – 4 (Anatolijs Savickis, Guna Pūcīte, Ilze Mezīte, Larisa Cīrule), "Atturas" – 1 (Gunārs Ciglis),, Gulbenes novada dome NOLEMJ:

1. IZDOT Gulbenes novada domes 2021.gada 27.maija saistošos noteikumus Nr.12 “Grozījumi Gulbenes novada pašvaldības 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam””, saskaņā ar pielikumu.
2. Gulbenes novada domes 2021.gada 27.maija saistošos noteikumus Nr.12 “Grozījumi Gulbenes novada pašvaldības 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam”” publicēt pašvaldības mājaslapā internetā.
3. Gulbenes novada domes 2021.gada 27.maija saistošos noteikumus Nr.12 “Grozījumi Gulbenes novada pašvaldības 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam”” triju dienu laikā nosūtīt Vides aizsardzības un reģionālās attīstības ministrijai zināšanai.
4. Saistošie noteikumi stājas spēkā nākošajā dienā pēc to parakstīšanas un tie ir brīvi pieejami Gulbenes novada pašvaldības ēkā Ābeļu ielā 2, Gulbenē, Gulbenes novadā.

Gulbenes novada domes priekšsēdētājs N.Audzišs

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģistrācijas numurs 90009116327 |
| Ābeļu iela 2, Gulbene, Gulbenes novads, LV-4401 |
| Tālrunis 64497710, fakss 64497730, e-pasts: dome@gulbene.lv, [www.gulbene.lv](http://www.gulbene.lv)  |

Gulbenē

|  |  |
| --- | --- |
| **2021.gada 27.maijā** | **Saistošie noteikumi Nr. 12** |
|  |  **(protokols Nr.6, 99.p.)** |

**Grozījumi Gulbenes novada domes 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam”**

Izdoti saskaņā ar likuma „Par pašvaldībām” 21.panta pirmās daļas 2.punktu, 46.pantu un likuma „Par pašvaldību budžetiem” 16. un 17.pantiem

1. APSTIPRINĀT Gulbenes novada pašvaldības pamatbudžetu 2021.gadam – ieņēmumos **27 829 380** euro apmērā, izdevumos **34 898 123** euro apmērā, finansēšanā **7 068 743** euro, saskaņā ar 1.pielikumu.

2. APSTIPRINĀT Gulbenes novada pašvaldības pamatbudžeta 2021.gadam ieņēmumus, izdevumus un finansēšanu pa struktūrvienībām saskaņā ar 2.pielikumu.

3. NOTEIKT, ka Gulbenes novada pašvaldības Ekonomikas nodaļai un Grāmatvedības nodaļai ir tiesības finansēt pārvaldes, iestādes un pasākumus proporcionāli Gulbenes novada pašvaldības budžeta ieņēmumu izpildei, nepārsniedzot budžeta izdevumos paredzētās summas.

4. NOTEIKT, ka budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu, lietderīgu un racionālu pašvaldības budžeta līdzekļu izlietojumu un lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.

5. NOTEIKT, ka Gulbenes novada pašvaldības Ekonomikas nodaļai budžeta ieņēmumu neizpildes gadījumā jāveic budžeta grozījumi, samazinot izdevumu daļu.

6. NOTEIKT, ka Gulbenes novada pašvaldības Ekonomikas nodaļai un Grāmatvedības nodaļai saskaņā ar noslēgtajiem kredītlīgumiem 2021.gadā jānodrošina bankas un valsts kases kredītu un kredītu procentu samaksa.

7. NOTEIKT, ka novada pārvalžu, iestāžu un pasākumu tāmēs jāparedz izdevumi, kas nepieciešami, lai segtu iepriekšējo periodu parādus par saņemtajām precēm un pakalpojumiem.

Gulbenes novada domes priekšsēdētājs N.Audzišs

Sagatavoja: A.Rauza, S.Mickeviča

|  |  |
| --- | --- |
| Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, fakss 64497730, e-pasts: dome@gulbene.lv, www.gulbene.lv­­­­­­­­­­­­­­­ |

**Paskaidrojuma raksts**

**Gulbenes novada domes 2021.gada 27.maija saistošajiem noteikumiem Nr. 12**

**Grozījumi Gulbenes novada domes 2021.gada 28.janvāra saistošajos noteikumos Nr.1 “Par Gulbenes novada pašvaldības budžetu 2021.gadam”**

Gulbenes novada pašvaldība veikusi Gulbenes novada pašvaldības budžeta 2021.gadam analīzi budžeta ieņēmumu, izdevumu un finansēšanas daļā. Ņemot vērā Gulbenes novada domes pieņemtos lēmumus, Gulbenes novada pašvaldības iestāžu un struktūrvienību noslēgtos līgumus un budžeta izpildes atskaites, kā arī situāciju saistībā ar Covid-19 vīrusa izplatību un mācību procesa nodrošināšanu, ir sagatavoti Gulbenes novada pašvaldības 2021.gada budžeta grozījumi.

***Gulbenes novada pašvaldības ieņēmumi***

Gulbenes novada pašvaldības budžeta ieņēmumu palielinājums par 3 372 095 *euro*.

| **Ieņēmumi** | **Apstiprināts 2021. gadam uz 28.01.2021., *euro*** | **Grozījumi (+/-), *euro*** | **Apstiprināts 2021. gadam uz 27.05.2021., *euro*** |
| --- | --- | --- | --- |
| Ienākuma nodokļi | **9 879 142** | **0** | **9 879 142** |
| Īpašuma nodokļi | **1 305 322** | **0** | **1 305 322** |
| Nodokļi par pakalpojumiem un precēm | **53 692** | **28 655** | **82 347** |
| Ieņēmumi no uzņēmējdarbības un īpašuma | **110 000** | **0** | **110 000** |
| Valsts (pašvaldību) nodevas un kancelejas nodevas | **17 585** | **0** | **17 585** |
| Naudas sodi un sankcijas | **5 000** | **0** | **5 000** |
| Pārējie nenodokļu ieņēmumi | **26 394** | **0** | **26 394** |
| Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas | **400 000** | **0** | **400 000** |
| No valsts budžeta daļēji finansētu atvasinātu publisku personu un budžeta nefinansētu iestāžu transferti | **0** | **9 740** | **9 740** |
| Valsts budžeta transferti | **10 447 528** | **3 291 597** | **13 739 125** |
| Pašvaldību budžetu transferti | **280 278** | **0** | **280 278** |
| Budžeta iestāžu ieņēmumi | **1 932 344** | **42 103** | **1 974 447** |
| **KOPĀ** | **24 457 285** | **3 372 095** | **27 829 380** |

Būtiskākās plānoto ieņēmumu izmaiņas:

* saņemti dabas resursu nodokļa ieņēmumi 28 655 *euro*, kas novirzīti izdevumu segšanai pēc pieņemtajiem domes lēmumiem;
* plānots finansējums projektam "Biotopu apsaimniekošanas pasākumu ieviešana Emzes parkā" 2.kārtai 35 000 *euro*;
* plānots finansējums projektam “Tūrisma infrastruktūras uzlabošana Emzes parkā” 42 500 *euro*;
* plānots finansējums “Europe Direct” projekta īstenošanai 26 274 *euro* apmērā;
* saņemts finansējums projektam “Parki bez robežām” 172 652 *euro* apmērā;
* saņemts finansējums projektam “Zivju resursu aizsardzības pasākumu ieviešana Gulbenes novadā” 9 957 *euro* apmērā;
* saņemts finansējums “Ramkau” atjaunošanai un pilnveidošanai” 4 380 *euro* apmērā;
* saņemts finansējums projektam “DESTI-SMART, Interreg Europe projekts 8 500 *euro* apmērā;
* saņemts finansējums projektam “Nozīmīgas prasmes – jaunas iespējas pieaugušajam” 6 927 *euro* apmērā;
* saņemts finansējums projektam "Skolotāju digitālo prasmju uzlabošana lietot WEB tīklu izglītības kvalitātes paaugstināšanai pamatskolā un vidusskolā" 195 264 *euro* apmērā;
* saņemts finansējums projektam "Labākie draugi pret novecošanos - Starppaaudžu darbnīcas starp veciem cilvēkiem un bērniem, lai lauztu senioru izolāciju un veicinātu viņu sociālo iekļaušanu" 9 297 *euro* apmērā;
* saņemts finansējums KKF projektu īstenošanai 21 721 *euro* apmērā;
* saņemts noslēguma maksājums projektam “Dārza pērles” 4 195 *euro* apmērā;
* saņemts noslēguma maksājums projektam “Safe School – Successful students” 5 102 *euro* apmērā;
* saņemts noslēguma maksājums projektam “Happiness is the key” 1 519  *euro* apmērā;
* saņemts noslēguma maksājums projektam “Ģimenes ārstu prakšu infrastruktūras uzlabošana Gulbenes novadā” 3 097 *euro* apmērā;
* saņemta mērķdotācija 83 696 euro apmērā izglītības iestādēm darbam Covid-19 apstākļos;
* saņemta mērķdotācija 129 526 euro apmērā izglītības iestādēm pedagogu darba samaksai par klātienes konsultācijām;
* saņemta dotācija Covid-19 izplatības ierobežošanai 9 309 *euro* apmērā;
* samazināti plānotie biļešu ieņēmumi kultūras un tautas namos par 33 765 *euro*, samazinot arī plānotos izdevumus nenotikušiem pasākumiem;
* iesniegti augstas gatavības projektu pieteikumi – “Bērzu pamatskolas pārbūve par radošo iniciatīvu centru”, plānojot valsts finansējumu 1 548 944 *euro*, un “Skolas ielas apkaimes vides kvalitātes uzlabošana Gulbenē”, plānojot valsts finansējumu 1 001 056 *euro*.

***Gulbenes novada pašvaldības izdevumi***

Gulbenes novada pašvaldības izdevumu palielinājums par 3 895 553 *euro*.

Gulbenes novada pašvaldības izdevumu sadaļā precizēti izdevumi pa funkcionālajām kategorijām un ekonomiskās klasifikācijas kodiem, kā arī plānoto ieņēmumu palielinājums/samazinājums attiecīgi koriģēts izdevumu sadaļā palielinot/samazinot izdevumu pozīcijas. Budžeta tāmju izpildītāji ir atbildīgi par noteikto normu ievērošanu un, atbilstoši savai kompetencei, nodrošina budžeta izpildi un kontroli, kā arī pašvaldības budžeta līdzekļu efektīvu, lietderīgu un ekonomisku izlietošanu atbilstoši paredzētajiem mērķiem, nepārsniedzot budžetā apstiprināto apropriāciju.

Gulbenes novada pašvaldības budžeta 2021gadam grozījumi atbilstoši funkcionālajām kategorijām:

| **Izdevumi** | **Apstiprināts 2021.gadam uz 28.01.2021., *euro*** | **Grozījumi (+/-), *euro*** | **Apstiprināts 2021. gadam uz 27.05.2021., *euro*** |
| --- | --- | --- | --- |
| Vispārējie valdības dienesti | **2 338 277** | **6 397** | **2 344 674** |
| Sabiedriskā kārtība un drošība | **234 363** | **1 379** | **235 742** |
| Ekonomiskā darbība | **2 996 825** | **1 184 331** | **4 181 156** |
| Vides aizsardzība | **255 624** | **28 655** | **284 279** |
| Teritoriju un mājokļu apsaimniekošana | **4 522 123** | **104 305** | **4 626 428** |
| Veselība | **138 861** | **7 618** | **146 479** |
| Atpūta, kultūra un reliģija | **3 746 739** | **14 815** | **3 761 554** |
| Izglītība | **12 089 405** | **2 516 996** | **14 606 401** |
| Sociālā aizsardzība | **4 680 353** | **31 057** | **4 711 410** |
| **KOPĀ** | **31 002 570** | **3 895 553** | **34 898 123** |

Ņemot vērā to, ka apstiprinot Gulbenes novada pašvaldības budžetu 2021.gadam, transporta pakalpojumu un transportlīdzekļu remontdarbi apstiprināti Īpašumu pārraudzības nodaļā, budžeta grozījumos izdevumi šiem mērķiem tiek precizēti pa struktūrvienībām, iestādēm pēc fakta (samazinot Īpašumu pārraudzības plānotos izdevumus un palielinot attiecīgās iestādes/struktūrvienības izdevumus pēc fakta).

*Vispārējie valdības dienesti (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām.

*Sabiedriskā kārtība un drošība (būtiskākie grozījumi):*

* transportlīdzekļu remontdarbu izmaiņas pēc fakta;
* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām.

*Ekonomiskā darbība (būtiskākie grozījumi):*

* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām;
* pamatojoties uz domes pieņemto lēmumu par augstas gatavības projekta “Skolas ielas apkaimes vides kvalitātes uzlabošana Gulbenē” pieteikuma iesniegšanu un projekta līdzfinansējuma nodrošināšanu, plānots finansējums projekta īstenošanai;
* plānots finansējums Stāmerienas pils tualešu iegādei 18 755 *euro*.

*Vides aizsardzība (būtiskākie grozījumi):*

* dabas resursu nodokļa izdevumu palielināšana Dzirnavu dīķa un Krustalīces upes posmu ģeoekoloģiskajai izpētei 28 655 *euro* apmērā.

*Teritoriju un mājokļu apsaimniekošana (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām;
* plānotais finansējums neparedzētiem darbiem būvniecības laikā Gulbenes novada pašvaldības Attīstības un projektu nodaļai novirzīts Daukstu pagasta Staru sporta zāles un kultūras nama siltumapgādes sistēmu remontam 10 000 *euro* apmērā;
* saņemtais projektu finansējums plānots izdevumu sadaļā projektu noteiktajiem mērķiem.

*Veselība (būtiskākie grozījumi):*

* saņemtais projektu finansējums plānots izdevumu sadaļā projektu noteiktajiem mērķiem.

*Atpūta, kultūra un reliģija (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* samazināti plānotie izdevumi pasākumiem kultūras un tautas namiem, ņemot vērā ieņēmumu neizpildi 33 765 *euro* apmērā;
* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām;
* plānots finansējums pasākumam “Divi Jūliji”, novirzot finansējumu no novada kultūras pasākumiem 8 000 *euro* apmērā un projektu līdzfinansējumiem 1 355 *euro* apmērā.

*Izglītība (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām.
* saņemtā mērķdotācija attālinātajām mācībām plānota pedagogu darba samaksai un valsts apdrošināšanas obligātajām iemaksām;
* saņemtais projektu finansējums plānots izdevumu sadaļā projektu noteiktajiem mērķiem;
* pamatojoties uz domes pieņemto lēmumu par augstas gatavības projekta “Bērzu pamatskolas pārbūve par radošo iniciatīvu centru” pieteikuma iesniegšanu un projekta līdzfinansējuma nodrošināšanu, plānots finansējums projekta īstenošanai

*Sociālā aizsardzība (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* saņemtais projektu finansējums plānots izdevumu sadaļā projektu noteiktajiem mērķiem;
* savstarpēji grozīts iestādes finansējums pa ekonomiskās klasifikācijas kodiem pa iestādēm/struktūrvienībām.

***Finansēšana***

Pamatojoties uz domes pieņemto lēmumu, tiek noslēgts aizdevuma pārjaunojuma līgumus, pārjaunot ar Valsts kasi 93 (deviņdesmit trīs) noslēgtos aizdevuma līgumus, kuru kopējā neatmaksātā aizdevuma summa uz 2021.gada 1.maiju bija 10 754 177,77 euro, apvienojot tos četros aizdevuma līgumos, saskaņā ar maksājumu grafikiem.

Gulbenes novada domes priekšsēdētājs N.Audzišs